— 08 — 



quil appreuveroit sa vie et ses façons de faire, j'en treuveroys 

 dix ou davantaige pour moy. Et quant est de la suffisance de 

 Testât de sufïragant, pour veoir si mondict sieur l'administra- 

 teur se seroit forconter en me préférant à monsieur Lullus, 

 seroit bon que Sadicte Majesté feist semblablement enquerre 

 de la suffisance de tous deulx, mesmement en ce quil convient 

 à l'exercice d'une telle charge. 



Mais, posez le cas qu'aultrefoys, à mon jeune eage, il me fust 

 advenu, comme par leurs délations mes adversaires mectent 

 en avant, vouldroient-il estre si inhumains que, sans avoir es- 

 gard à ma versation tant continuelle à la publicque utilité, à 

 ma labeur et à mes offices dont j"ai faict mention, me procurer 

 quelque reboutement? N'estoit qu'il sont stimulez les ungz par 

 ambition, les aultres par passions, les aultres d'une ancienne 

 ayne qu'il pourtent à mondict sieur administrateur, ont-il peu 

 espérer de rendre les princes et les magistratz acerbes et sé- 

 vères quant les choses seront entièrement congneues? Si Sa 

 Majesté a bien offert et procuré grâce générale à tous ceulx de 

 la Germanie sans qu'il eussent démonstrer quelque signe de 

 changement et d'amandement, pourront-il bien tant faire que, 

 ayant tousjours bien et honorablement verser en ces pays par 

 si longtemps, comme il appert, Sadicte Majesté face encontre 

 moy comme si j'estois appréhendé en quelque fresche et fla- 

 grante iniquité ? 



Cela je laisse à panser à vous, Messieurs, de quel couraige 

 procède cette poursuyte, bien sachant que quant l'on useroit 

 envers moy comme il désirent, je serois le premier de ce monde 

 en qui l'on auroit exercé telle sévérité. Que pleust à Dieu qui 

 fust au choix de l'Eglise et des princes d'esterminer tous les 

 hérétiques ou de les recepvoir à grâce avec certitude d'aman- 

 dement, pour veoir à laquelle partie il enclineroit plustost ou 

 de les perdre ou de les réserver avec l'espoir de changement ! 

 Mais il semble à mes adversaires que la puissance et auctorité 

 des grandz est faicte pour seconder leurs passions, desquelles 

 s'il se pouvoient faire quiètes, il congnoistroient que soubz 

 l'ombre et le prétexte de vaines et futiles délations de choses 

 qu'il n'ont ne veu ne sçeu, il persécutent et flagellent en moy 

 beaucoup de dons de Dieu quilz n'ont pas estez oyseux. Et quant 



